Yezzi-d ugdud n tgelda n Sadeq i yiɣrem n ugellid, bdan la ttεeyyiḍen sbeyynen-d lɣiḍnsen fell-as, dɣa yers-d wagi seg tqacuct n yiɣrem-is, yerfed-d taεeṣṣabt-is deg ufus, afḍis-is deg ufus nniḍen, isuger agdud mi i t-walan teɣli-d tsusmi qquren, ibedd-d sdat-nsen yenna-d: «Ay imddukal! Seg tura ur tellim s ddaw leεnaya-w aql-iyi briɣ i tεeṣṣabt-iw d ufḍis-iw i kunwi, bɣiɣ ad illiɣ d yiwen seg-wen. Ur lliɣ siwa d argaz menwala, meεna bɣiɣ akka i lliɣ am argaz, ad xedmeɣ yid-wen, ad neddukel akken ma nella i wakken ad tilli lɣela-nneɣ tebburkket teǧuǧǧeg tgarrez. Ur neḥwaǧ ara agellid! Aya ad nruḥ ihi ɣer tferkiwin d wurti ad nexdem afus deg ufus. Bɣiɣ kan seg-wen ad iyi-twarim taferka neɣ urti aniwer i ilaq ad ruḥeɣ ɣur-s, yal yiwen seg-wen tura d agellid».